אורזית

אורזית (שם מדעי: Lonchura oryzivora), ידועה גם בשמות דרור האורז, פרוש האורז, או ציפור האורז של ג'אווה היא ציפור שיר קטנה שחיה באיי ג'אווה ובאלי שבאינדונזיה. האורזית הייתה ציפור מחמד פופולרית במדינות מסוימות, ודרך מסחר לשם גידול ביתי היא הועברה למדינות רבות ברחבי העולם.

אורך גופה 15–17 ס"מ, צבע נוצותיה בחלקה האחורי והחזה אפור, בטנה ורודה, לחייה לבנות, ראשה שחור ומקורה אדום. הזוויגים דומים.

האורזית חיה בעיקר במישורי עשב פתוחים, וניזונה מגרגרים וקטניות. בארצות המוצא שלה היא חיה לעיתים קרובות בקרבת ברכות אורז, ומכאן שמה.

האורזית מהווה איום על מגדלי האורז, ועל כן היא ניצודה באיטנסיביות במשך שנים. כיום מצב השימור שלה הוא סכנת הכחדה, ונדיר לראותה באזורי מחייתה המקוריים.

קישורים חיצוניים

 Java Sparrow באתר BirdLife

הערות שוליים 

טקסונים שתוארו בידי קארולוס ליניאוס
אסטרילדיים
ג'אווה: עופות
בעלי חיים שתוארו ב-1758